**projektas**

**reg. Nr. T-241**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VIEŠOSIOS ĮSTAIGOS PASVALIO PIRMINĖS ASMENS SVEIKATOS PRIEŽIŪROS CENTRO METINIŲ FINANSINIŲ ATASKAITŲ RINKINIŲ AUDITO**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 14 punktu ir 8 dalimi, 11 straipsnio 2 dalimi, atsižvelgdama į viešosios įstaigos Pasvalio pirminės asmens sveikatos priežiūros centro 2021 m. lapkričio 24 d. raštą Nr. R3-518 „Dėl audito paslaugų“, Pasvalio rajono savivaldybės taryba nusprendžia:

1. Atlikti viešosios įstaigos Pasvalio pirminės asmens sveikatos priežiūros centro 2021 ir 2022 metų metinių finansinių ataskaitų rinkinių auditą.

2. Nustatyti, kad viešosios įstaigos Pasvalio pirminės asmens sveikatos priežiūros centro 2021 ir 2022 metų metinių finansinių ataskaitų rinkinių auditą atliks uždaroji akcinė bendrovė „Audit&Accounting“. Atlyginimas už vienerių metų auditą – 1 882,00 Eur mokamas iš viešosios įstaigos Pasvalio pirminės asmens sveikatos priežiūros centro lėšų.

3. Įgalioti viešosios įstaigos Pasvalio pirminės asmens sveikatos priežiūros centro vyriausiąjį gydytoją pasirašyti sutartį su uždarąja akcine bendrove „Audit&Accounting“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2021-11-26 tel. (8 451) 54 114

Suderinta DVS Nr. RTS-

**Pasvalio rajono savivaldybės tarybai**

**AIŠKINAMASIS RAŠTAS**

**DĖL VIEŠOSIOS ĮSTAIGOS PASVALIO PIRMINĖS ASMENS SVEIKATOS PRIEŽIŪROS CENTRO METINIŲ FINANSINIŲ ATASKAITŲ RINKINIŲ AUDITO**

2021 m. gruodžio d.

Pasvalys

**1. Sprendimo projekto rengimo pagrindas.**

Viešosios įstaigos Pasvalio pirminės asmens sveikatos priežiūros centro 2021 m. lapkričio 24 d. raštas Nr. R3-518 „Dėl audito paslaugų“

**2. Sprendimo projekto tikslai ir uždaviniai.**

1. Atlikti viešosios įstaigos Pasvalio pirminės asmens sveikatos priežiūros centro 2021 ir 2022 metų metinių finansinių ataskaitų rinkinių auditą.

2. Nustatyti, kad viešosios įstaigos Pasvalio pirminės asmens sveikatos priežiūros centro 2021 ir 2022 metų metinių finansinių ataskaitų rinkinių auditą atliks uždaroji akcinė bendrovė „Audit&Accounting“.

Viešųjų įstaigų įstatyme numatyta, kad viešosios įstaigos auditas atliekamas, kai visuotinis dalininkų susirinkimas priima sprendimą atlikti auditą ir išrenka audito įmonę.

Viešosios įstaigos Pasvalio pirminės asmens sveikatos priežiūros centro finansinių ataskaitų rinkinio auditui atlikti audito įmonę apklausos būdu rinko VšĮ Pasvalio pirminės asmens sveikatos priežiūros centras. Buvo gauti 3 pasiūlymai auditui atlikti (už vienerių metų auditą):

1. UAB „Audito nauda“ – 2 057,00 Eur (su PVM).
2. UAB „Gaudera“ – 2 783,00 Eur (su PVM).
3. UAB „Audit&Accounting“ – 1 882,00 Eur (įmonė nėra PVM mokėtoja).

Siūlome viešosios įstaigos Pasvalio pirminės asmens sveikatos priežiūros centro audito įmone išrinkti UAB „Audit&Accounting“, atliksiančią vienerių finansinių ataskaitų rinkinio auditą už mažiausią kainą – 1 882,00 Eur.

Išrenkant šios įstaigos auditorių 2 metams, jis finansinę apskaitą galės tikrinti ir metų eigoje, teikti konsultacijas.

**3. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Atlyginimas audito įmonei būtų mokamas iš viešosios įstaigos Pasvalio pirminės asmens sveikatos priežiūros centras lėšų.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius **–**Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė